[{"text_idx": "#000000", "text": "'Dylid preifateiddio Maes Awyr Caerdydd'"}, {"text_idx": "#000002", "text": "Cafodd yr Arglwydd Rowe-Beddoe ei benodi gan Lywodraeth Cymru ym mis Mawrth 2013, pan brynon nhw'r maes awyr am \u00a352m."}, {"text_idx": "#000003", "text": "Dywedodd wrth BBC Cymru bod y llywodraeth wedi gwneud y penderfyniad cywir i brynu'r safle, er mwyn \"atal y dirywiad\"."}, {"text_idx": "#000004", "text": "Ond fe wrthododd ddweud a oedd gweinidogion wedi talu gormod."}, {"text_idx": "#000005", "text": "Mae Llywodraeth Cymru'n dweud na fyddan nhw'n ymateb i'w sylwadau."}, {"text_idx": "#000006", "text": "Yn o\u0302l yr Arglwydd Rowe-Beddoe, mae llawer o \"waith caled\" wedi ei wneud i ddenu cwmni\u0308au awyr a'r cyhoedd yn o\u0302l i Faes Awyr Caerdydd."}, {"text_idx": "#000007", "text": "Mae'n cynnal tua 1,700 o swyddi ac yn cyfrannu tua \u00a3100m y flwyddyn i'r economi."}, {"text_idx": "#000008", "text": "Mae tua miliwn o deithwyr yn defnyddio'r maes awyr bob blwyddyn, ond mae hynny'n llawer llai na'r chwe miliwn sy'n defnyddio Maes Awyr Bryste."}, {"text_idx": "#000009", "text": "Ond mae nifer y teithwyr wedi bod yn cynyddu'n raddol wrth i gwmni Flybe gynnig teithiau newydd yn ddiweddar."}, {"text_idx": "#000010", "text": "Disgrifiad o\u2019r llun, Dywedodd yr Arglwydd Rowe-Beddoe ei fod yn \"realistig\" disgwyl i'r maes awyr fynd i ddwylo preifat"}, {"text_idx": "#000011", "text": "Mae'r Ceidwadwyr Cymreig wedi addo rhoi'r maes awyr yn o\u0302l yn nwylo preifat erbyn 2021."}, {"text_idx": "#000012", "text": "Yn o\u0302l yr Arglwydd Rowe-Beddoe, mae'n deall pryderon rhai am benderfyniad y llywodraeth i'w brynu, ond mae'n cymharu gyda phenderfyniad Llywodraeth y DU i achub y banciau rhag mynd i'r wal."}, {"text_idx": "#000013", "text": "Dywedodd ei fod yn \"realistig\" i ddisgwyl i'r maes awyr gael ei breifateiddio o fewn y blynyddoedd nesaf."}, {"text_idx": "#000014", "text": "Mae hefyd yn credu bod teithiau ar draws Mo\u0302r yr Iwerydd yn bosibilrwydd at y dyfodol, gan ddweud bod trafodaethau gyda chwmni\u0308au o'r Unol Daleithiau a'r dwyrain pell eisoes wedi digwydd."}, {"text_idx": "#000015", "text": "Ar hyn o bryd mae gan y maes awyr y capasiti i wasanaethu 2.5m o deithwyr bob blwyddyn. Mae tua 30% yn draffig busnes, ond mae'n fwriad i'r maes awyr ddatblygu hynny."}, {"text_idx": "#000016", "text": "Disgrifiad o\u2019r llun, Fe gyhoeddodd Flybe nifer o deithiau newydd o Gaerdydd yn gynharach eleni"}, {"text_idx": "#000017", "text": "Prif StraeonMab, 2, yn sownd dramor wedi 'oedi cwmni yswiriant'Cyhoeddwyd10 awr yn o\u0302lMeddygon benywaidd wedi teimlo 'dan bwysau i gael rhyw'Cyhoeddwyd18 awr yn o\u0302lPryder i ffermydd llaeth gyda diwedd cwmni cludoCyhoeddwyd8 awr yn o\u0302l"}, {"text_idx": "#000022", "text": "Ifan Phillips a'i bositifrwydd i'r dyfodol"}]